ट्रोलर्स को दिया मुहतोड़ जवाब, बोलीं- मैं कोई संत नहीं हूं, ऊपर जाकर सबको अपने कर्मों का जवाब देना है
Hina Khan's Umrah Journey in Mecca and Medina  वहीं शनिवार को हिना ने 1.5 दिन में 3 उमराह यात्रा पूरी करने के बाद सोशल मीडिया कुछ फोटोज शेयर की हैं, जिनमें वो पर्पल बुर्के में नजर आ रही हैं।
हिना खान इन दिनों मक्का-मदीना की धार्मिक यात्रा हैं। हाल ही में रमजान से पहले उन्होंने अपना पहला उमराह किया। वहीं शनिवार को हिना ने 1.5 दिन में 3 उमराह यात्रा पूरी करने के बाद सोशल मीडिया कुछ फोटोज शेयर की हैं, जिनमें वो पर्पल बुर्के में नजर आ रही हैं।
हिना ने अपने पोस्ट के जरिए उन ट्रोलर्स को भी जवाब दिया है, जो मक्का और मदीना के परिसर में फोटोज खिंचवाने के लिए उन्हें ट्रोल कर रहे हैं। हिना ने कहा कि मैं कोई संत नहीं हूं, लेकिन मेरी नीयत और इरादा साफ है।
हीना ने 1.5 दिन में पूरे किए 3 उमराह 
इंस्टाग्राम पोस्ट पर हिना ने लिखा- ‘मैं विश्वास नहीं कर सकती कि मैंने उमराह किया। आप लोगों को बता दूं, जब मैंने घर छोड़ा था मैंने डेढ़ दिन में तीन उमराह करने का फैसला किया था, जो प्रैक्टिकली और फिजिकली हो पाना संभव नहीं था। मैंने गलत अनुमान लगाया था। मुझे ये भी एहसास नहीं हुआ कि मुझे रमजान के पवित्र महीने में उमराह करने के लिए पहले मदीना जाना चाहिए था और फिर मक्का। मैं पहले मक्का गई और फिर मदीना।’
अगली बार अपना उमराह जरूर पूरा करूंगी
हिना ने आगे लिखा- ‘कहीं न कहीं मैं संतुष्ट नहीं थी और थोड़ा उदास भी थी कि मेरा एक उमराह रह गया। मैं वास्तव में रमजान के पवित्र महीने में उमराह करना चाहती थी। खासकर जब आप मक्का शरीफ के इतने करीब हों। मैंने फैसला लिया है कि यही उपर वाले की इच्छा है और मैं इसे अगली बार जरूर पूरा करूंगी।’
मैंने सोचा अगले साल रमजान के महीने में मैं फिर से उमराह करने के लिए आऊंगी। साथ ही मेरी घर वापसी की फ्लाइट मदीना से थी और मेरी मां व्हील चेयर पर हैं, जिस वजह से अपना प्लान आगे-पीछे नहीं कर सकती थी।
उमराह पूरा करने के लिए हिना दोबारा गईं मक्का 
हिना ने लिखा- ‘मुझे इस बात कोई अंदाजा नहीं था कि खुदा की कुछ और ही मंशा है। फिर भी इस खुदा ने फरिश्ता भेजा और हमने रमजान में उमरा करने के लिए कुछ घंटों के लिए मक्का वापस जाने का फैसला किया। अब इसको खुदा का बुलावा न कहूं तो क्या कहूं। खुदा महान हैं और सभी जानते हैं कि पवित्र इरादे और इच्छा भगवान के घर भी खारिज नहीं किया जा सकता है।’
हिना ने ट्रोलर्स को दिया मुंहतोड़ जवाब 
हिना ने आगे लिखा- ‘जो लोग मुझे जज कर रहे हैं, मैं उन्हें बस इतना ही कह सकती हूं कि मैं कोई संत नहीं हूं। लेकिन मैं वास्तव में इरादों, दया और अच्छा कर्मों में विश्वास करती हूं बाकी आप सब को ऊपर जाकर अपने कर्म का खुद जवाब देना है। प्यार फैलना। तीसरा उमराह मुकम्मल।'
इससे पहले हिना ने अपने उमराह की कई तस्वीरें शेयर की थीं। बता दें कि हिना ये अपनी लाइफ का पहला उमराह मां और भाई के साथ पूरा किया है।
इस वजह से ट्रोल हुईं थी हिना 
दरअसल, हिना जब से अपनी मक्का-मदीना यात्रा पर गई हैं। उन्होंने सोशल मीडिया पर खूब फोटोज शेयर की हैं। इतना ही नहीं हिना ने मक्का- मदीना के परिसर में भी खूब तस्वीरें क्लिक करवाई हैं, जिसे लेकर लोग उन्हें ट्रोल कर रहे हैं। लोगों का कहना है कि कम से कम परिसर में उन्हें ऐसा नहीं करना चाहिए था।
हिना खान की उमराह यात्रा की अन्य तस्वीरें- 
